**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 05. októbra 2021 o 17.00 hod.**

**Prítomní:** Eva Mráziková, starostka obce

**Poslanci:**  Lukáš Hamaj, Róbert Chmelina, Michal Jakab

**Neprítomní:** Ing. Peter Hladký, Zdenko Vrzala

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení OcZ
4. Správa HK za II. polrok 2021
5. Výročná správa obce Hrabovka za rok 2020
6. Úprava rozpočtu k 30.9.2021
7. Vyhlásenie voľby hlavného kontrolóra
8. Informácia o stave vysporiadania pozemkov pod obecný vodovod
9. Parkovanie osobných vozidiel na verejných priestranstvách v obci
10. Zameranie obecnej cesty a riešenie prístupu k pozemkom
11. Diskusia
12. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť 3 poslancov je zasadnutie OZ uznášania schopné. Predložený návrh programu poslanci **schválili** bez pripomienok.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Michal Jakab

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**3. Kontrola uznesení OcZ**

Hlavná kontrolórka Ing. Orságová predniesla prítomným poslancom správu o kontrole plnenia uznesení z predchádzajúcich zasadnutí obecného zastupiteľstva, pričom bolo konštatované, že všetky uznesenia boli splnené. Správu o plnení zobrali prítomní poslanci **na vedomie**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Správa HK za II. Polrok 2021**

Hlavná kontrolórka Ing. Orságová predniesla prítomným poslancom Správu HK o vykonaných kontrolách za II. polrok 2021. Kontroly boli vykonané v súlade s Plánom kontrolnej činnosti HK na II. polrok 2021, pričom neboli zistené žiadne nedostatky. Správu zobrali poslanci na vedomie.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**5. Výročná správa obce Hrabovka za rok 2020**

Starostka požiadala ekonómku obce Mgr. Štefánkovú prednesenie Výročnej správy obce Hrabovka za rok 2020. Táto konštatovala, že poslanci spolu s pozvánkou obdržali predmetný materiál na rokovanie obecného zastupiteľstva, takže sa mohli oboznámiť v predstihu s jej znením. V krátkosti zhrnula najdôležitejšie časti výročnej správy. Žiadny z poslancov nemal doplňujúce pripomienky k predloženej správe a hlasovaním zobrali predloženú Výročnú správu obce Hrabovka za rok 2020 **na vedomie**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**6. Úprava rozpočtu k 30.9.2021**

Starostka vyzvala ekonómku Mgr. Štefánkovú, aby vysvetlila jednotlivé body úpravy rozpočtu k 30.9.2021. Jedná sa o nárast príjmov z refundácií a správnych poplatkov a následne úpravu na výdavkovej časti na položke poplatkov za vývoz komunálneho odpadu. V kapitálovej časti došlo k presunu medzi položkami na vysporiadanie pozemkov pod verejným vodovodom +1500 € a o túto sumu sa ponížila sa položka na rekonštrukciu kúrenia v budove OcÚ.

Po krátkej rozprave poslanci predložený návrh úpravy rozpočtu k 30.9.2021 **schválili**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**7. Vyhlásenie voľby hlavného kontrolóra**

Starostka predložila poslancom návrh na vyhlásenie voľby hlavného kontrolóra obce Hrabovka a to z to z dôvodu skončenia 6-ročného mandátu doterajšej hlavnej kontrolórky Ing.Orságovej.

Poslanci **schválili** predložený návrh s nasledovnými podmienkami:

**1. v y h l a s u j e**

v zmysle § 18a ods. 2 zákona č. 369/1990 Zb. o obecnom zriadení v znení neskorších zmien

a doplnkov 23. november 2021 za deň konania voľby hlavného kontrolóra obce Hrabovka.

**2. u r č u j e**

**Požiadavky na výkon funkcie hlavného kontrolóra obce Hrabovka:**

1. Vzdelanie a prax: ukončené minimálne stredoškolské vzdelanie, preukázateľná prax

minimálne 5 rokov v oblasti verejnej správy - znalosť legislatívy, kompetencií a

právnych noriem na úrovni samosprávy - komunikačné schopnosti a reprezentatívne

vystupovanie - práca s počítačom na užívateľskej úrovni (MS Word, Excel, internet a

elektronická pošta) - flexibilnosť, samostatnosť, zmysel pre zodpovednosť a dôslednosť

2. Bezúhonnosť: preukazuje sa výpisom z registra trestov nie starším ako 3 mesiace

3. Pracovný úväzok: 4 hodiny mesačne. Úväzok bude vykonávaný nerovnomerne podľa

potreby obce a možností hlavného kontrolóra.

4. Začiatok funkčného obdobia hlavného kontrolóra obce Hrabovka na deň

1. 1. 2022, ktorý je určený ako deň nástupu do pracovného pomeru.

**Náležitosti prihlášky pre voľbu hlavného kontrolóra obce Hrabovka:**

1. Osobné údaje: meno, priezvisko, dátum narodenia, bydlisko,

kontaktné údaje (telefón, e-mail)

2. Doklad o dosiahnutom najvyššom vzdelaní

3. Životopis s prehľadom doterajšej praxe

4. Doklad o praxi vo verejnej správe

5. Informáciu o tom, či ku dňu podania prihlášky podniká alebo vykonáva inú zárobkovú

činnosť a je členom v riadiacich, kontrolných alebo dozorných orgánoch právnických osôb,

ktoré vykonávajú podnikateľskú činnosť na účel vykonania voľby v obecnom

zastupiteľstve

6. Čestné vyhlásenie o spôsobilosti na právne úkony v plnom rozsahu

7. Písomný súhlas so zverejnením osobných údajov podľa § 13 zákona č. 18/2018 Z. z. o ochrane osobných údajov a o zmene a doplnení niektorých zákonov za účelom vykonania voľby hlavného kontrolóra na zasadnutí Obecného zastupiteľstva v Hrabovke.

Súčasti prihlášky:

1. Štruktúrovaný profesijný životopis

2. Overená fotokópia dokladu o vzdelaní

3. Výpis z registra trestov nie starší ako 3 mesiace

Spôsob voľby hlavného kontrolóra

1. Vyhlásenie dňa konania voľby hlavného kontrolóra bude zverejnené najneskôr 6.10. 2021

(min. 40 dní pred dňom konania voľby) na úradnej tabuli obce Hrabovka a na

Internetovej stránke www.obec-hrabovka.sk.

2. Písomnú prihlášku musí kandidát odovzdať spolu s požadovanými dokladmi najneskôr

14 dní pred dňom konania voľby do 9.11.2021 do 14:30 hod. v zalepenej obálke na adresu:

Obec Hrabovka, 913 32 Hrabovka 26, s označením: „Voľba hlavného kontrolóra –

Neotvárať!“

3. Posúdenie náležitostí podaných prihlášok kandidátov vykoná starostka obce spolu s

poslancami Obecného zastupiteľstva a vypracujú zoznam kandidátov.

4. Voľbu hlavného kontrolóra vykoná obecné zastupiteľstvo tajným hlasovaním, v zmysle

§18a ods. 3 zák. č. 369/1990 Zb. o obecnom zriadení v znení neskorších predpisov..

5. Starosta obce je povinný s právoplatne zvoleným hlavným kontrolórom obce uzavrieť

pracovnú zmluvu, plat v zmysle § 18c zákona č. 369/1990 Zb. o obecnom zriadení v znení

neskorších predpisov.

6. Výkon funkcie hlavného kontrolóra trvá 6 rokov.

Jeho funkčné obdobie sa začne 1. 1. 2022.

**Postavenie hlavného kontrolóra**

Hlavný kontrolór sa po zvolení stáva zamestnancom obce. Hlavný kontrolór obce nesmie bez súhlasu obce podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

Toto obmedzenie sa nevzťahuje na vedeckú, pedagogickú, lekársku, prednášateľskú, literárnu alebo umeleckú činnosť.

Prihláseným záujemcom bude doručená pozvánka, na ktorej sa spresní čas a miesto konania voľby.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**8. Informácia o stave vysporiadania pozemkov pod obecný vodovod**

V tomto bode vysvetlila poslancom stav vysporiadania pozemkov pod verejným vodovodom, ktoré je potrebné uskutočniť z dôvodu dokončenia kolaudácie celej stavby Obecného vodovodu. Poverený právnik JUDr. Zigo spracoval všetky podklady a spracoval návrhy zmlúv či už ako vecné bremeno alebo na odkúpenie dotknutých pozemkov. Niektorí vlastníci už dali svoje vyjadrenie a o konkrétnych zmluvách budú poslanci informovaní tak, aby následne mohli byť zmluvy zavkladované na katastri. Starostka v tejto súvislosti upozornila na fakt, že následne vzniknú ďalšie nové náklady na prevádzku verejného vodovodu - platby za vecné bremená, nájomné zmluvy alebo výkup pozemkov a toto sa bude musieť premietnuť aj do ceny za vodu. Taktiež dlhodobo upozorňuje na fakt, že v obci dochádza k únikom vody z dôvodu porúch ale aj nedovolenou neodbornou manipuláciou s hydrantmi a na domácich prípojkách. Poslanec Chmelina - dochádza aj k poruchám na opravenom výtlačnom rade? Starostka odpovedala, že od havarijnej opravy na tomto úseku nedošlo k žiadnej poruche.

**9. Parkovanie osobných vozidiel na verejných priestranstvách v obci**

Tento bod rokovania bol navrhnutý z dôvodu opakovanej sťažnosti manželov Hatlasových na situáciu s parkovaním na Fraštáku. Táto situácia bola už prerokovávaná na obecnom zastupiteľstve, kde bolo navrhnuté, aby obyvatelia tejto časti Hrabovky boli upozornení listom do schránok na fakt, že je potrebné, aby si zabezpečili parkovacie miesta vo svojich dvoroch. Toto zabezpečila starostka začiatkom tohto roka, avšak podľa sťažnosti zlá situácia s parkovaním naďalej trvá. Poslanci sa v krátkej rozprave vyjadrili k situácii, ktorá je ťažko riešiteľná, nakoľko niektorí občania vedome nedodržujú pravidlá parkovania. Padli rôzne návrhy či už riešiť situáciu zákazovou značkou, ktorú by však musela schváliť polícia a následne by táto aj vykonávala kontrolou jej dodržiavania. V tom prípade by však nemohol nikto parkovať na ulici, ani návštevy. Ďalej padol návrh riešiť situáciu nejakou formou VZN obce, toto však legislatíva nedovoľuje jedine formou platenia nájmu za užívanie verejného priestranstva, nájom za parkovacie miesta, čo by však bolo náročné evidovať a kontrolovať. Starostka upozornila, že tento problém sa týka aj ďalších obecných priestranstiev v obci, kde nie je vhodné parkovať. Starostka navrhla, aby k tejto situácii bola zvolaná poriadková komisia, ktorá by prešetrila celú situáciu a opodstatnenosť sťažnosti. Poslanci sa dohodli, že zvolajú komisiu na kontrolu verejného poriadku a budú informovať o situácii formou zápisnice.

**10. Zameranie obecnej cesty a riešenie prístupu k pozemkom**

V súvislosti so schválením Územného plánu obce Hrabovka starostka informovala poslancov o návrhu dať zamerať obecnú cestu smerom k družstvu. V súčasnej dobe táto končí pri nehnuteľnosti p. Chmelinu, ale podľa katastrálnej mapy pokračuje aj ďalej k ďalším nehnuteľnostiam, kde chcú ich majitelia využiť prístup na svoje pozemky. Starostka upozornila na fakt, že majitelia rodinných domov smerom k družstvu porušili rigoly na odvodnenie a momentálne pri prívalových dažďoch všetka voda steká na nehnuteľnosť pána Chmelinu, ktorá je posledná na tejto ulici. V súvislosti s tým upozornila aj na fakt, že majitelia nehnuteľností si síce vydláždia svoje dvory, ale dažďovú vodu zvedú tak, že ide na ulicu, kde pri prívalových dažďoch vznikajú výmole a voda tečie nekontrolovane po obecnej ceste. K tomu pridal svoje argumenty aj poslanec Chmelina ako vlastník nehnuteľnosti pri tejto obecnej ceste, ktorý svojpomocne si vybudoval prístup k nehnuteľnosti tak, aby mu nestekala voda a aby nemal blato vo dvore. Starostka po krátkej diskusii uzavrela tento bod s konštatovaním, že obecná cesta bude zameraná, aby mohla slúžiť aj ďalším vlastníkom nehnuteľností, ktoré sú pri tejto ceste. Upozornila aj na fakt, že p. Vavruš-SHR si nárokuje diktovať podmienky prístupu k parceliam aj napriek tomu, že nie je výlučným vlastníkom iba obhospodaruje niektoré parcely na základe dohody s jej vlastníkmi. K tomuto problému má starostka aj vyjadrenie katastrálneho úradu, nakoľko na poslednom zasadnutí obecného zastupiteľstva odovzdal p. Vavruš svoje písomné vyjadrenie poslancom v tom zmysle, že ako výlučný vlastník bude on určovať podmienky užívania týchto parciel.

**11. Diskusia**

\*Starostka dala slovo p. Peťovskej Michaele , ktorá reagovala na bod k zameraniu obecnej cesty smerom k nehnuteľnosti, ktorú vlastní jej rodina a sused pán Chmelina im bráni k prístupu na túto nehnuteľnosť napriek tomu, že sa jedná o obecnú cestu. Poslanec Chmelina vysvetlil, že cestu budoval na základe stavebného povolenia, kde bol zaviazaný vybudovať prístup na svoju nehnuteľnosť na vlastné náklady, preto ak by mala cesta pokračovať ďalej trvá na tom, aby si aj ďalší vlastníci na svoje náklady vybudovali prístup k nehnuteľnostiam a chce garanciu, že jeho vybudovaný úsek cesty bude v prípade poškodenia daný do pôvodného stavu. V tom prípade je ochotný odstrániť prekážku z obecnej cesty pri svojom pozemku do 1 mesiaca, v súvislosti s prístupom p. Peťovskej na ich pozemok. K problému nastala krátka diskusia, ktorú starostka uzavrela s tým, že keďže sa jedná o obecnú cestu a každý kto bude chcieť prístup po tejto ceste na svoju parcelu bude musieť svoj zámer ohlásiť na obecný úrad, ktorý určí podmienky, na základe ktorých si bude každý budovať prístup k svojej nehnuteľnosti.

\*Starostka sa vyjadrila k problému stekania vody na komunikáciu Správy ciest - zámer vybudovať záchytnú mrežu, problém súvisí aj už so spomínaným parkovaním, nakoľko sú pozemky, kde nemôže obec robiť svojvoľne žiadne zásahy keďže nie je vlastníkom.

\*p. Peťovská - otázka k ceste na Vrchoch -v akom stave je možnosť prístupu k pozemkom - starostka odpovedala, že treba osloviť majiteľa pozemku - zriadenie vecného bremena, prípadne ďalšie riešiť rokovaniami s majiteľom pozemku. Nastala krátka diskusia, je to opakovaný problém, o ktorom sa už viackrát rokovalo a momentálne sa musí hľadať riešenie v spolupráci so súčasným majiteľom nehnuteľnosti.

\*p. Plško - otázka k vecnému bremenu pre obec pod obecný vodovod-starostka vysvetlila - obec bude mať na základe zmluvy s majiteľom parcely p. Bundilom vecné bremeno.

Opakovane vznikla diskusia k časti Vrchy, kde sa zapojilo viacero prítomných občanov.

\*p. Čulenová-otázka - či má obec zamestnanca - sťažnosť na kosenie cintorína - starostka odpovedala, že obec má momentálne 1 zamestnanca cez úrad práce na pomocné práce - kosenie, čistenie, údržba.

Cintorín bol viackrát počas leta kosený, v zmysle cintorínskeho poriadku každý nájomca hrobového miesta je povinný v blízkosti svojho hrobu udržiavať cca 30 cm, ostatné sa obec podľa možnosti snaží kosiť.

**12. Záver**

Nakoľko v rámci diskusie vznikla slovná roztržka, ktorá nesúvisela s rokovaním obecného zastupiteľstva starostka rokovanie ukončila.

**Obecné zastupiteľstvo v Hrabovke**

**Uznesenie č. 15-21**

zo zasadnutia OZ v Hrabovke dňa 05.10.2021

***K bodu: Otvorenie zasadnutia***

**Uznesenie č. 15/2021**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 05.10.2021

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 16/2021**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj, Michal Jakab a zapisovateľku pracovníčku OcÚ Mgr. Janku Štefánkovú.

V Hrabovke, 05.10.2021

Eva Mráziková

starostka obce

***K bodu: Kontrola uznesení OcZ***

**Uznesenie č. 17/2021**

Obecné zastupiteľstvo v Hrabovke **berie na vedomie** kontrolu uznesení obecného zastupiteľstva v Hrabovke.

V Hrabovke, 05.10.2021

Eva Mráziková

starostka obce

***K bodu: Správa HK za II. polrok 2021***

**Uznesenie č. 18/2021**

Obecné zastupiteľstvo v Hrabovke **berie na vedomie** Správu HK za II. polrok 2021.

V Hrabovke, 05.10.2021

Eva Mráziková

starostka obce

***K bodu: Výročná správa obce Hrabovka za rok 2020***

**Uznesenie č. 19/2021**

Obecné zastupiteľstvo v Hrabovke **berie na vedomie** predloženú Výročnú správu obce Hrabovka za rok 2020.

V Hrabovke, 05.10.2021

Eva Mráziková

starostka obce

***K bodu: Úprava rozpočtu k 30.9.2021***

**Uznesenie č. 20/2021**

Obecné zastupiteľstvo v Hrabovke schvaľuje predložené rozpočtové opatrenie k 30.9.2021.

V Hrabovke, 05.10.2021

Eva Mráziková

starostka obce

***K bodu: Vyhlásenie voľby hlavného kontrolóra***

**Uznesenie č. 21/2021**

Obecné zastupiteľstvo v Hrabovke **schvaľuje** predložený návrh na vyhlásenie voľby hlavného kontrolóra s nasledovnými podmienkami:

**1. v y h l a s u j e**

v zmysle § 18a ods. 2 zákona č. 369/1990 Zb. o obecnom zriadení v znení neskorších zmien

a doplnkov 23. november 2021 za deň konania voľby hlavného kontrolóra obce Hrabovka.

**2. u r č u j e**

**Požiadavky na výkon funkcie hlavného kontrolóra obce Hrabovka:**

1. Vzdelanie a prax: ukončené minimálne stredoškolské vzdelanie, preukázateľná prax

minimálne 5 rokov v oblasti verejnej správy - znalosť legislatívy, kompetencií a

právnych noriem na úrovni samosprávy - komunikačné schopnosti a reprezentatívne

vystupovanie - práca s počítačom na užívateľskej úrovni (MS Word, Excel, internet a

elektronická pošta) - flexibilnosť, samostatnosť, zmysel pre zodpovednosť a dôslednosť

2. Bezúhonnosť: preukazuje sa výpisom z registra trestov nie starším ako 3 mesiace

3. Pracovný úväzok: 4 hodiny mesačne. Úväzok bude vykonávaný nerovnomerne podľa

potreby obce a možností hlavného kontrolóra.

4. Začiatok funkčného obdobia hlavného kontrolóra obce Hrabovka na deň

1. 1. 2022, ktorý je určený ako deň nástupu do pracovného pomeru.

**Náležitosti prihlášky pre voľbu hlavného kontrolóra obce Hrabovka:**

1. Osobné údaje: meno, priezvisko, dátum narodenia, bydlisko,

kontaktné údaje (telefón, e-mail)

2. Doklad o dosiahnutom najvyššom vzdelaní

3. Životopis s prehľadom doterajšej praxe

4. Doklad o praxi vo verejnej správe

5. Informáciu o tom, či ku dňu podania prihlášky podniká alebo vykonáva inú zárobkovú

činnosť a je členom v riadiacich, kontrolných alebo dozorných orgánoch právnických osôb,

ktoré vykonávajú podnikateľskú činnosť na účel vykonania voľby v obecnom

zastupiteľstve

6. Čestné vyhlásenie o spôsobilosti na právne úkony v plnom rozsahu

7. Písomný súhlas so zverejnením osobných údajov podľa § 13 zákona č. 18/2018 Z. z. o ochrane osobných údajov a o zmene a doplnení niektorých zákonov za účelom vykonania voľby hlavného kontrolóra na zasadnutí Obecného zastupiteľstva v Hrabovke.

Súčasti prihlášky:

1. Štruktúrovaný profesijný životopis

2. Overená fotokópia dokladu o vzdelaní

3. Výpis z registra trestov nie starší ako 3 mesiace

Spôsob voľby hlavného kontrolóra

1. Vyhlásenie dňa konania voľby hlavného kontrolóra bude zverejnené najneskôr 6.10. 2021

(min. 40 dní pred dňom konania voľby) na úradnej tabuli obce Hrabovka a na

Internetovej stránke www.obec-hrabovka.sk.

2. Písomnú prihlášku musí kandidát odovzdať spolu s požadovanými dokladmi najneskôr

14 dní pred dňom konania voľby do 9.11.2021 do 14:30 hod. v zalepenej obálke na adresu:

Obec Hrabovka, 913 32 Hrabovka 26, s označením: „Voľba hlavného kontrolóra –

Neotvárať!“

3. Posúdenie náležitostí podaných prihlášok kandidátov vykoná starostka obce spolu s

poslancami Obecného zastupiteľstva a vypracujú zoznam kandidátov.

4. Voľbu hlavného kontrolóra vykoná obecné zastupiteľstvo tajným hlasovaním, v zmysle

§18a ods. 3 zák. č. 369/1990 Zb. o obecnom zriadení v znení neskorších predpisov..

5. Starosta obce je povinný s právoplatne zvoleným hlavným kontrolórom obce uzavrieť

pracovnú zmluvu, plat v zmysle § 18c zákona č. 369/1990 Zb. o obecnom zriadení v znení

neskorších predpisov.

6. Výkon funkcie hlavného kontrolóra trvá 6 rokov.

Jeho funkčné obdobie sa začne 1. 1. 2022.

**Postavenie hlavného kontrolóra**

Hlavný kontrolór sa po zvolení stáva zamestnancom obce. Hlavný kontrolór obce nesmie bez súhlasu obce podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

Toto obmedzenie sa nevzťahuje na vedeckú, pedagogickú, lekársku, prednášateľskú, literárnu alebo umeleckú činnosť.

Prihláseným záujemcom bude doručená pozvánka, na ktorej sa spresní čas a miesto konania voľby.

V Hrabovke, 05.10.2021

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Jakab** | **Hladký** | **Vrzala** |
| 15/2021 | **I** | **I** | **I** | **N** | **N** |
| 16/2021 | **I** | **I** | **I** | **N** | **N** |
| 17/2021 | **I** | **I** | **I** | **N** | **N** |
| 18/2021 | **I** | **I** | **I** | **N** | **N** |
| 19/2021 | **I** | **I** | **I** | **N** | **N** |
| 20/2021 | **I** | **I** | **I** | **N** | **N** |
| 21/2021 | **I** | **I** | **I** | **N** | **N** |

**Vysvetlivky: I - za O – zdržal sa**

**X - proti N - neprítomní**

Overovatelia:

Lukáš Hamaj .........................................

Michal Jakab .........................................

Zapísala:

Mgr. Janka Štefánková .........................................

Eva Mráziková starostka obce